સતત ત્રીજી વારના પોલિસી રિવ્યૂમાં વ્યાજના દર યથાવત્ રખાયા છે. વ્યાજના દર ઘટાડવાને બદલે સતત બીજીવાર બેંકે એસએલઆર-સ્ટેચ્યુટરી લિક્વિડિટી રેશિયો ઘટાડીને ૨૨ ટકા કર્યો છે. પરિણામે બેંકોને તેમની ડિપોઝિટના સરકારી જામીનપત્રોના રોકાણ થોડું ઓછું કરવું પડશે. અડધા ટકાનો આ ઘટાડો બેંકોના હાથમાં ૪૦,૦૦૦ કરોડ રૃપિયા વધારાના રહે જેનો ઉપયોગ બેંકો વેપાર ઉદ્યોગના ધિરાણ માટે કરી શકે, પણ વાસ્તવિકતા કાંઈક જુદી છે. નિયમ પ્રમાણે બેંકો તેમને સરકારી પત્રોમાં જે નાણાં રોકવા પડે તે કરતાં ૫ ટકા (૨૨ ટકા સામે ૨૭ ટકા) વધુ નાણાં તેમાં રોકીને બેઠી છે એટલે આ અડધા ટકાની રાહત પેપર પરની રાહત જ ગણાય.